
[bookmark: _Hlk148441628]Төрағалық етуші: облыс әкімінің м.а. Ә.Ә. Жақанбаев

Қатысқан әкімдік мүшелері: Ә.С.Қанағатов, М.Қ.Көлбаев, Д.Р.Есдәулетов, Н.Ж. Егінбаев, Ж.Н.Керімбекова, Р.А.Дәуітәлі.

Шақырылғандар: аудандар мен қалалардың әкімдері, облыстық мәслихат төрағасының міндетін атқарушысы, аппарат басшысының орынбасарлары, облыс әкімі аппаратының бөлім басшылары, облыстық басқармалардың басшылары, облыстық полиция департаментінің бастығы, көлік инспекциясының басшысы, «ҚазАвтоЖол» ҰК» АҚ Жетісу облыстық филиалының директоры, бұқаралық ақпарат құралдарының өкілдері.

Барлық қатысқандар: 70 (тізім бойынша)


Жетісу облысының көлік инфрақұрылымын даму барысы туралы 
(А.Қанағатов, Ғ. Дәрібаев, Ұ.Досымбеков, А.Абдинов,
 Е.Ахметов, Ж.Жүнісбеков, Ғ.Маманбаев)

1. Облыс әкімінің жетекшілік ететін орынбасары А.С. Қанағатовтың Жетісу облысының көлік инфрақұрылымын даму барысы туралы баяндамасы назарға алынсын.
2. Облыс әкімінің жетекшілік ететін орынбасары «Жетісу облысының жолаушылар көлігі және автомобиль жолдары басқармасы» ММ және аудандар мен қалалардың әкімдері: 
2.1. аудандық, қалаішілік және ауылдық автомобиль жолдарына тексеру жүргізіп, олардың нақты техникалық жай-күйін айқындау, бірінші кезекте жөндеуді қажет ететін учаскелерді және қажетті жұмыс көлемдерін анықтау, нәтижесі бойынша тиісті ұсыныстар 2026 жылғы 30 қарашаға дейін енгізу;
2.2. автомобиль жолдарын салу, жөндеу және күтіп-ұстау бойынша жүргізіліп жатқан жұмыстардың сапасы мен орындалу мерзімдеріне тұрақты бақылауды қамтамасыз ету, анықталған кемшіліктерді уақтылы жою және жұмыс мерзімдерінің бұзылуына жол бермеу жөнінде тиісті шаралар қабылдау;
2.3. облыстың көлік инфрақұрылымы объектілерін іске асыру барысында отандық тауар өндірушілермен, мердігер ұйымдармен және мүдделі мемлекеттік органдармен өзара іс-қимылды қамтамасыз ете отырып, отандық құрылыс материалдары мен өнімдерін барынша пайдалануға жәрдемдесу;
3. Аудандық және қалалық әкімдіктер 2026 жылғы 30 қарашаға дейін аудандық, қалаішілік және ауылдық автомобиль жолдарында көзделген жөндеу жұмыстарын толық аяқтауды қамтамасыз етсін, сондай-ақ орындалған жұмыстардың сапасын және нақты көлемін анықтау мақсатында жөнделген учаскелерге қорытынды тексеру жүргізсін.
4. Осы тапсырмалардың орындалу барысы туралы ақпарат жолаушылар көлігі және автомобиль жолдары басқармасына ағымдағы жылдың соңына дейін ай сайын ұсынылып отырсын.
5. Осы қаулының орындалуын бақылау облыс әкімінің жетекшілік ететін орынбасарына жүктелсін.


Жетісу облысының әкімінің м.а.                                       Ә.Ә. Жақанбаев

